## ΔΙΚΑΙΟΛΟΓΗΤΙΚΑ ΓΙΑ ΧΟΡΗΓΗΣΗ ΑΔΕΙΑΣ ΔΙΑΜΟΝΗΣ ΑΘΛΗΤΕΣ - ΠΡΟΠΟΝΗΤΕΣ

* Τέσσερις πρόσφατες έγχρωμες φωτογραφίες σε φυσική μορφή, οι τεχνικές προδιαγραφές των οποίων είναι ίδιες με αυτές των διαβατηρίων, όπως κάθε φορά ισχύουν, καθώς και σε ψηφιακή μορφή σε οπτικό δίσκο αποθήκευσης (CD) σε μορφή γραφικών JPEG2000).
* Ακριβές φωτοαντίγραφο όλες τις σελίδες του ισχύοντος διαβατηρίου ή ταξιδιωτικού εγγράφου αναγνωρισμένου από την χώρα μας.(*Σε περίπτωση μη αναγραφής του τόπου γέννησης (πόλη) στο διαβατήριο θα πρέπει να προσκομίσετε επίσημο δημόσιο έγγραφο της χώρας γέννησης ή προέλευσης επίσημα μεταφρασμένο και νόμιμα επικυρωμένο).*
* Θεώρηση εισόδου
* Κατάθεση αποδεικτικού είσπραξης του ηλεκτρονικού παραβόλου, ενός έτους αξίας 150€ (για την έκδοση του e-παραβόλου είναι απαραίτητος ο Α.Φ.Μ. και εκδίδεται από τα ΚΕΠ και η πληρωμή του πραγματοποιείται σε τράπεζα ή σε ΕΛΤΑ ) / **κωδ. 2107**
* Ηλεκτρονικό παράβολο (e-παράβολο) για το τέλος αυτοτελούς κάρτας διαμονής (16€)/ **κωδ. 2119**
* Θεωρημένο αντίγραφο της έγγραφης συμφωνίας συνεργασίας αν πρόκειται για εγγραφή ή μεταγραφή αθλητή σε ερασιτεχνικό σωματείο ή της σύμβασης εργασίας αν πρόκειται για μεταγραφή επαγγελματία ή αμειβόμενου αθλητή ή για πρόσληψη προπονητή η σύμβαση εργασίας του με το συγκεκριμένο αθλητικό σωματείο Α.Α.Ε ή Τ.Α.Α στην ελληνική γλώσσα.
* Βεβαίωση της ελληνικής αθλητικής ομοσπονδίας του οικείου αθλήματος με την οποία πιστοποιείται ότι ο αθλητής έχει δικαίωμα να ενταχθεί στη δύναμη αθλητικού σωματείου, Αθλητικής Ανώνυμης Εταιρείας ή τμήμα Αμειβόμενων Αθλητών του οικείου αθλήματος ή ότι ο προπονητής έχει τα νόμιμα προσόντα για την άσκηση του επαγγέλματος του στην Ελλάδα.
* Βεβαίωση ασφαλιστικού φορέα για την κάλυψη των εξόδων νοσηλείας και ιατροφαρμακευτικής περίθαλψης, που καλύπτει το χρονικό διάστημα ενός έτους τουλάχιστον.
* Μισθωτήριο συμβόλαιο κατοικίας .
* Έναν φάκελο με λάστιχο.

## ΙΔΙΩΤΙΚΗ ΑΣΦΑΛΕΙΑ

Οι καλύψεις των ασφαλιστήριων συμβολαίων προκειμένου να πληρούνται οι διατάξεις του άρθρου 6 περ. (ε) του Ν. 4251/2014, αφορούν σε:

α. Ασφάλιση μόνιμης ολικής ή μερικής ανικανότητας από ατύχημα. Το ύψος των καλυπτόμενων παροχών θα πρέπει να ανέρχεται σε ποσό τουλάχιστον 15.000 ευρώ ετησίως με συμμετοχή του ασφαλιζόμενου 20% κατ' ανώτατο όριο.

β. Ιατροφαρμακευτικά έξοδα από ασθένεια ή ατύχημα. Το ύψος των καλυπτόμενων παροχών θα πρέπει να ανέρχεται σε ποσό τουλάχιστον 1500 ευρώ ετησίως. με συμμετοχή του ασφαλιζόμενου 20% κατ' ανώτατο όριο.

γ. Ευρεία νοσοκομειακή περίθαλψη. Το ύψος των καλυπτόμενων παροχών θα πρέπει να ανέρχεται σε ποσό τουλάχιστον 10.000 ευρώ ετησίως με συμμετοχή του ασφαλιζόμενου 20% κατ' ανώτατο όριο

Τα ασφαλιστήρια συμβόλαια δεν θα γίνονται δεκτά σε περιπτώσεις που περιλαμβάνουν απαλλαγές και ειδικές πρόσθετες συμφωνίες.

Τα ασφαλιστήρια συμβόλαια θα πρέπει να καλύπτουν χρονικό διάστημα ενός έτους. Εάν η διάρκεια του τίτλου διαμονής υπερβαίνει τη διάρκεια ισχύος του συμβολαίου, αυτό θα προσκομίζεται υποχρεωτικά ανά έτος.